Πανελλήνιο πρωτάθλημα ανώμαλου δρόμου ανδρών 1935

Tο Πανελλήνιο πρωτάθλημα ανώμαλου δρόμου ανδρών του 1935 διεξήχθη στην Αθήνα, στην εξοχική περιοχή της Καισαριανής με διοργανωτή τον ΣΕΓΑΣ στις 10 Φεβρουαρίου. Νικητής σύλλογος αναδείχθηκε ο Πειραϊκός Σύνδεσμος.

 Η αθλητική σεζόν ξεκίνησε με έναν ανώμαλο δρόμο που διοργάνωσε η εφημερίδα "Αθλητικός Χρόνος" με την επωνυμία "Κύπελλον Γεωργίου Γαλάνη", από το όνομα του χορηγού του επάθλου και των μεταλλίων. Ο αγώνας αυτός είναι αξιομνημόνευτος, διότι δήλωσαν συμεμτοχή 100 περίπου δρομείς από όλα τα μεγάλα σωματεία της Αθήνας και του Πειραιά και σημείωσε εξαιρετική επιτυχία. Αρχικά είχε οριστεί για το Δεκέμβριο αλλά αναβλήθηκε λόγω της διεξαγωγής του Βαλκανικού Κυπέλλου ποδοσφαίρου. Διεξήχθη την Κυριακή 6 Ιανουαρίου, σε διαδρομή μήκους 5 χλμ. Σημείο εκκίνησης και τερματισμού ήταν το γυμναστήριο του Α.Ο. Νήαρ Ηστ Καισαριανής και πορεία προς το Μοναστήρι της Καισαριανής, τη γέφυρα Αγ. Ιωάννη, τις στρατιωτικές αποθήκες, το κοντινό άλσος, το ναό Αγ. Ιωάννη, όπου υπήρχε σημείο ελέγχου για τη διέλευση και επιστροφή δια της οδού Καισαριανής προς το γυμναστήριο. Δήλωσαν συμμετοχή 100 αθλητές, στην εκκίνηση παρουσιάστηκαν 55 και τερμάτισαν οι 54. Οι πρώτοι νικητές τιμήθηκαν με μετάλλια ενώ το Κύπελλο Γαλανη απονεμήθηκε στη νικήτρια ομάδα της ομαδικής βαθμολογίας, η οποία υπολογίστηκε με πρωτότυπη μέθοδο. Συγκεκριμένα: α) Bαθμός κάθε αθλητή ήταν η αντίστροφη θέση του σε σχέση με τον τελευταίο που τερμάτισε, δηλαδή εφόσον τερμάτισαν 54 αθλητές, ο 1ος πήρε 54β, ο 2ος 53, κ.ο.κ. β) Πρώτη ομάδα αναδείχθηκε εκείνη που συγκέντρωσε τους περισσότερους βαθμούς. γ) Βαθμολογήθηκαν ως 15 αθλητές από κάθε σύλλογο που τερμάτισαν. Επομένως πλεονεκτούσαν όσες ομάδες είχαν περισσότερους τερματίσαντες αθλητές. Ατομικός αγώνας (5.000μ)Κ. Αρβανίτης (ΠΑΟ): 18.11 Βλάχος (ΑΕΚ): 18.19 Κ. Γούτης (Πειραϊκός): 18.30 Βελκόπουλος (ΠΑΟ): 18.32 Μπόγδανος (ΠΑΟ): 18.35 Χρ. Βαρτζάκης (Πειραϊκός): 18.36 Μπελμές (ΠΑΟ): 18.39 Χρ. Τσουκαλάς (ΠΑΟ): 18.5Ομαδικός αγώναςΠαναθηναϊκός (14 αθλητές): 443β Εθνικός ΓΣ (14 αθλητές): 277β Αθηναϊκός (8 αθλητές): 257β Πειραϊκός (10 αθλητές): 225β ΑΕΚ (4 αθλητές): 157β Πανιώνιος (2 αθλητές): 62β Πανελλήνιος (1 αθλητής): 49β ΑΟ Π. Φαλήρου (2 αθλητές): 45β Σύμφωνα με την προκήρυξη του ΣΕΓΑΣ, στο ομαδικό βαθμολογούνταν οι 5 καλύτεροι δρομείς από κάθε ομάδα, αλλά μπορούσαν να μετέχουν περισσότεροι. Ως βαθμός λογιζόταν η σειρά κατάταξης και νικήτρια ομάδα αναδείχθηκε εκείνη με τη μικρότερη αθροιστική βαθμολογία των 5 καλύτερων αθλητών της. Στο πανελλήνιο πρωτάθλημα η βαθμολογία υπολογίστηκε με διαφορετικό τρόπο. Βραβεύτηκαν οι έξι πρώτοι αθλητές και οι τρεις πρώτες ομάδες. Τα περιφερειακά πρωταθλήματα διεξήχθησαν την Κυριακή 27 Ιανουαρίου σε διαδρομές 7 χλμ, σε όλη τη χώρα με διοργανωτές τοπικούς συλλόγους. Όμως, η επικρατούσα κακοκαιρία είχε ως αποτέλεσμα κάποια να αναβληθούν, όπως της Αθήνας που έγινε στις 3 Φεβρουαρίου ή να ματαιωθούν, όπως του Βόλου και της Σάμου. Αρχικά υπήρξε η σκέψη να μεταφερθεί η ημερομηνία του πανελληνίου πρωταθλήματος, ώσπου να ολοκληρωθούν όλα τα περιφερειακά πρωταθλήματα αλλά τελικά διεξήχθη στην προγραμματισμένη ημερομηνία, με τη συμμετοχή μόνο των πρωταθλητών Θεσσαλονίκης και Χαλκίδας από την επαρχία. Διεξήχθη στις 3 Φεβρουαρίου με συμμετοχή 37 δρομέων από επτά συλλόγους. Ο αγώνας ήταν απόστασης 7 χλμ και είχε αφετηρία και τερματισμό το γυμναστήριο του Α.Ο. Νήαρ Ηστ Καισαριανής. Νικητής αναδείχθηκε ο Αρβανίτης του Παναθηναϊκού, ο οποίος επικράτησε στον ομαδικό αγώνα. Αποτελέσματα Ατομικός αγώνας (7.000μ)Αρβανίτης (ΠΑΟ): 22.36 Γούτης (Πειραϊκός): 22.48 Βελκόπουλος (ΠΑΟ): 23.26 Βαρτζάκης (Πειραϊκός): 23.29 Μπελμές (ΠΑΟ): 23.40 Λαμέρας (Εθνικός Γ.Σ.): 23.44 Στεφάνου (ΑΕΚ): 23.48 Μπόγδανος (ΠΑΟ): 23.52Ομαδικός αγώναςΠαναθηναϊκός: 31β Πειραϊκός: 52β Εθνικός ΓΣ: 62β Πανελλήνιος: 90β Πανιώνιος ΑΟ Π. Φαλήρου ΑΕΚ Αθηναϊκός Διεξήχθη στις 27 Ιανουαρίου στη Θεσσαλονίκη με διοργανωτή τον Ηρακλή και συμμετοχή δρομέων από τους συλλόγους της πόλης. Ο αγώνας ήταν απόστασης 7 χλμ. Νικητής αναδείχθηκε ο Νάνος με 24.04 και δεύτερος ο Λιβανός με 24.35 αμφότεροι του Ηρακλή, ο οποίος επικράτησε στον ομαδικό αγώνα. Διεξήχθη στις 27 Ιανουαρίου στη Χαλκίδα με διοργανώτρια την ΑΕ Χαλκίδας και συμμετοχή δρομέων από τους συλλόγους της πόλης. Ο αγώνας ήταν απόστασης 7 χλμ με αφετηρία το στάδιο του συλλόγου, διαδρομή παραλιακή ως το λόφο Καράμπαμπα και επιστροφή. Νικητής αναδείχθηκε ο Δημ. Παπαστεφάνου με χρόνο 26.52 και δεύτερος ο Οδυσσεύς Ανδρούτσος με 27.45 αμφότεροι της ΑΕΧ, η οποία επικράτησε στον ομαδικό αγώνα. Στο πανελλήνιο πρωτάθλημα μετείχαν 32 αθλητές και τερμάτισαν 26 από τους παρακάτω δέκα συλλόγους. Πανελλήνιος Γ.Σ. (6) Εθνικός Γ.Σ. (5) Πειραϊκός Σύνδεσμος (5) Παναθηναϊκός (3) Α.Ε. Χαλκίδας (3) ΑΕΚ (2) Ηρακλής Θεσσαλονίκης (2) Α.Ο. Παλαιό Φάληρο (2) Πανιώνιος (2) Α.Ο. Νήαρ Ηστ Καισαριανής (2) Η εκκίνηση του αγώνα δόθηκε στο γυμναστήριο της Νήαρ Ηστ Καισαριανής και οι δρομείς ακολούθησαν το δρόμο προς τον Υμηττό μέχρις αποστάσεως 4.500μ. Στη συνέχεια έκαναν αναστροφή και επέστρεψαν ως το γυμναστήριο της Νήαρ Ηστ, όπου τερμάτισαν. . Εφημερίδα "Αθλητική Φωνή", 11-2-1935. Αρχειοθετήθηκε 2020-06-11 στο Wayback Machine. Εφημερίδα "Αθλητικός Χρόνος", 4-1-1935 κ.επ. Αρχειοθετήθηκε 2015-09-28 στο Wayback Machine.